
****

**РЕПУБЛИКА СРБИЈА**

**ОПШТИНА РАЖАЊ**

**ПРЕДСЕДНИК ОПШТИНЕ**

**Број: 642-22/20-01**

**Датум: 01.11.2022.године**

На основу члана 25. став 1. Закона о јавном информисању и медијима («Сл. гласник РС», број 83/2014, 58/2015 и 12/16-аутентично тумачење) и члана 24. став 1. Правилника о суфинансирању пројеката за остваривање јавног интереса у области јавног информисања («Сл. гласник РС», број 16/2016 и 8/2017) и пресуде Управног суда – Одељење у Нишу II-5 У.10234/20 од 29.09.2022. године, ПРЕДСЕДНИК ОПШТИНЕ доноси:

Р Е Ш Е Њ Е

О ДОДЕЛИ СРЕДСТАВА ИЗ БУЏЕТА ОПШТИНЕ РАЖАЊ ЗА ПРОЈЕКТЕ КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА У 2020. ГОДИНИ

*I*

Овим решењем утврђује се расподела средстава опредељених Одлуком о буџету Општине Ражањ за 2022. годину, раздео 3, Општинска управа Ражањ, програм 15 - опште јавне услуге управе, програмска активност 0602-0001-функционисање локалне самоуправе и градских општина, функција 130-опште услуге, економска класификација 423 –услуге по уговору, у укупном износу од 300.000,00 динара.

Средства су OДОБРЕНА на следећи начин:

|  |  |  |  |  |  |
| --- | --- | --- | --- | --- | --- |
| Назив/име подносиоца пријаве | Назив пројекта | Област | Укупна вредност пројекта (рсд) | Средства за која се аплицира код органа (рсд) | Износ додељених средстава |
| Друштво за информисање „Алпрес“ д.о.о.  Алексинац  Ул.Књаза Милоша 114 стан 17  18220 Алексинац | **Радио разгледница општине Ражањ** | Радио | 312.000,00 | 184.000,00 | 80.000,00 |
| Центар за регионални развој“ДАРС“- Алексинац  Ул.Књаза Милоша  114 стан 17  18220 Алексинац | **Од Прасковча**  **до Витошевца** | Штампа | 224.000,00 | 119.000,00 | 80.000,00 |
| РТВ „Канал М“ Параћин  Улица Немањина бб  35250 Параћин | **Хроника Ражња** | Телевизија | 334.200,00 | 260.000,00 | 140.000,00 |

На основу овог решења, са сваким учесником конкурса који је добио средства за суфинансирање пројектних активности и који у року од 5 (пет) дана од дана пријема Решења, достави нову спецификацију трошкова у складу са одобреним средствима, биће закључен уговор.

*II*

ОДБИЈАЈУ СЕ остале пријаве: Агенције за консалтинг „Лотис“ Крушевац, Новости дана. ПС ДОО Ниш, „DM VISION MEDIA“ ДОО Београд, Мултикултура Србије Мала Врбница, ДОО Реорганизација Ниш, Радње за производњу телевизијског програма Арго Југ медиа Ниш, РТВ „Belle amie“ ДОО Ниш и Народних новина ДОО Ниш, у целости.

*О б р а з л о ж е њ е*

Општинско веће општине Ражањ је дана 29.01.2020. године, расписало јавни позив за учешће на конкурсу за суфинансирање пројеката ради остваривања јавног интереса у области јавног информисања у 2020. години. Јавни позив је званично објављен на интернет страници општине Ражањ <http://www.razanj.org/> .

На основу члана 24. Закона о јавном информисању и медијима („Сл. гласниk РС“, број 83/2014, 58/2015 и 12/16-аутентично тумачење) и члана 19-22. Правилника о суфинансирању пројеката за остваривање јавног интереса у области јавног информисања («Сл. гласник РС», број 16/2016 и 8/2017), председник општине Ражањ је решењем број 642-14/20-01 од 04.05.2020. године, образовао Комисију за оцену пројеката поднетих на конкурс за суфинансирање пројеката из буџета општине Ражањ у области јавног информисања ради остваривања јавног интереса у 2020. години, у саставу:

1. Милорад Додеровић, Удружење новинара Србије

2. Никола Лазић, Пословно удружење Локал прес и Асоцијација независних електронских медија

3. Љиљана Стојановић, Независно удружење новинара Србије

Стручна служба органа који је расписао конкурс је констатовала да је приспело 11 благовремених пријава и то:

|  |  |  |  |
| --- | --- | --- | --- |
| Ред.број | Назив/име подносиоца пријаве | Број под којим је пријава заведена | Област и вредност |
| 1. | Агенција за консалтинг „ЛОТИС“ Саша Пауновић  ПР  I Јужноморавске бригаде  42  37000 Крушевац | 642-2/20-01 од 10.02.2020.год | * Електронско-Интернет издање „Медијска писменост младих“- назив пројекта * Вредност пројекта: 40.000,00динара * Средства за која аплицира: 31.250,00 динара |
| 2. | Друштво за информисање „Ал-прес“ д.о.о. Алексинац  Ул.Књаза Милоша 114 стан 17  18220 Алексинац | 642-3/20-01 oд 14.02.2020. год | * Радио * „Радио разгледница општине Ражањ“-радијске емисије о друштвеном, економском, образовном, културном, спортском животу општине Ражањ- назив пројекта * Вредност пројекта: 312.000,00динара * Средства за која аплицира: 184.000,00 динара |
| 3. | Центар за регионални развој „ДАРС“-Алексинац Ул.Књаза Милоша 114  Стан 17  18220 Алексинац | 642-4/20-01 од 14.02.2020. год | * Штампа * „Од Прасковча до Витошевца“-назив пројекта * Вредност пројекта: 224.000,00 динара * Средства за која аплицира: 119.000,00 динара |
| 4. | Новости дана .РС ДОО  Ниш-Медијана  Наде Томић 21  18000 Ниш | 642-5/20-01 од 14.02.2020.год | * Електронско-Интернет издање * „Развојни потенцијали општине Ражањ у области инфраструктуре, екологије и аграра“ - назив пројекта * Вредност пројекта: 313.000,00 динара * Средства за које се аплицира: 250.000,00 динара |
| 5. | „DM VISION MEDIA“ ДОО  Београд-Стари град  Дубровачка 3  11158 Београд | 642-6/20-01 од  14.02.2020.год | * Електронско-Интернет издање * „Развојни потенцијали општине Ражањ у области инфраструктуре, екологије и аграра“-назив пројекта * Вредност пројекта: 150.000,00 динара * Средства за која се аплицира: 100.000,00 динара |
| 6. | Мултикултура Србије  Мала Врбница бб, код Крушевца  37233 Велика Врбница | 642-7/20-01 од  14.02.2020.год | * Електронско-Интернет издање * „Права и могућности запошљавања инвалида рада у Ражњу“-назив пројекта * Вредност пројекта: 252.000,00 динара * Средства за која се аплицира:200.000,00 динара |
| 7. | ДОО Реорганизација Ниш,  Наде Томић број 21,  18000 Ниш | 642-8/20-01 од  14.02.2020.год | * Електронско-Интернет издање * „Да роде не заобилазе Ражањ“-назив пројекта * Вредност пројекта: 263.000,00 динара * Средства за која се аплицира: 210.000,00 динара |
| 8. | Лела Грујић ПР Радња за производњу телевизијског програма Агро Југ медиа Ниш  Паси Пољана, ул. Геце Кона бб  18106 Ниш | 642-10/20-01 од  19.02.2020.год | * Телевизија * „Младима пољопривреда остаје –Ражањ“-назив пројекта * Вредност пројекта: 267.000,00 динара * Средства за која се аплицира: 133.000,00 динара |
| 9. | РТВ „Belle amie“ ДОО  Трг краља Милана  6-8  18000 Ниш | 642-11/20-01 од  19.02.2020.год | * Телевизија * „Ко је ко у Ражњу“-назив пројекта * Вредност пројекта: 342.000,00 динара * Средства за која се аплицира: 270.000,00 динара |
| 10. | Народне новине ДОО Ниш Генерала Боже Јанковића 9  18000 Ниш | 642-12/20-01 од  19.02.2020.год | * Штампа * „Ражањ економски све јачи“-назив пројекта * Вредност пројекта:342.000,00 динара * Средства за која се аплицира: 270.000,00 динара |
| 11. | Радио телевизија „Канал М“ ДОО Параћин  Немањина бб  35250 Параћин | 642-13/20-01 од19.02.2020.год | * Телевизија * „Хроника Ражња“-назив пројекта * Вредност пројекта: 334.200,00 динара * Средства за која се аплицира: 260.000,00 динара |

Уочени недостаци у пријавама благовремено су отклоњени тако да су целокупну документацију доставили сви подносиоци пријава.

О раду Комисије сачињен је записник број 642-21/20-01 од 15.05.2020. године.

На почетку заседања за председника комисије чланови су између себе изабралиМилорада Додеровића.

Koмисија је у даљем раду једногласно одлучила да се подрже следећи пројекти и износ од 300.000,00 дин расподелила на следећи начин:

1. Подносилац пријаве Друштво за информисање „Ал-прес“ д.о.о. Алексинац, Ул.Књаза Милоша 114 стан 17, 18220 Алексинац.

За пројекат предлагач је потраживао 184.000,00 динара а подржава се са 80.000,00 динара. Пројекат је добро образложен уз добро одабране циљне групе. Свакодневно објављивање садржаја преко колажних и информативних емисија који ће се редовно постављати на портал alpress потврђује остваривање јавног интереса. Сарадња општине Ражањ и радио Алексинца се и претходном периоду остваривала професионално и у јавном интересу грађана општине Ражањ што квалификује овај пројекат за подршку у суфинансирању.

1. Центар за регионални развој „ДАРС“ –Алексинац, Ул.Књаза Милоша 114 стан17 18220 Алексинац.

За пројекта „Од Прасковче до Витошевца“ предлагач је потраживао 119.000,00 динара а подржава се са 80.000,00 динара. У образложењу пројекта се наводи да ће у пет бројева на по четири стране овог месечника бити објављивани садржаји о целокупном друштвеном, економском и културном животу а да ће ти садржаји бити постављани и на странице портала алпресс. Месечник “Новости југа“ се иначе бесплатно дистрибуира поред Ражња још и у општинама Алексинац, Сокобања, Сврљиг и Дољевац што повећава видљивост садржаја из овог пројекта.

1. Радио телевизија „Канал М“ ДОО Параћин, Немањина бб, 37250 Параћин.

За пројекат „Хроника Ражња“ предлагач је потраживао 260.000,00 динара, подржава се са 140.000,00. Комисија сматра да ће се кроз емитоване и репризиране аналитичке истраживачке и информативне садржаје који су планирани пројектом бити задовољен јавни интерес грађана. Пројекат садржи добро одабране циљне групе и добро образложен буџет.

Комисија је једногласно одлучила да се следећи пројекти не подрже:

1. Подносилац пријаве Агенција за консалтинг „ ЛОТИС“ Саша Пауновић ПР Јужноморавске бригаде 42, 37000 Крушевац.

Комисија није подржала овај пројекат зато што сматра на основу приложених информација из пријаве да подносилац нема искуства да реализује пројекат медијске писмености младих. Осим тога Комисија је у предлогу буџета утврдила да је он нереалан, а као пример се наводи то што подносилац пријаве тражи да се из буџета суфинансира отварање налога на друштвеним мрежама што није у складу са јавним интересом општине Ражањ.

1. Новости дана. РС ДОО Ниш –Медијана, Ул. Наде Томић број 21, 18000 Ниш.

Овај медиј је са истим или сличним пројектом већ конкурисао у неколико општина. Циљне групе нису јасно дефинисане видљива је неусклађеност активности са буџетом пројекта, а осим тога развој туризма не спада у приоритете општине Ражањ па према томе комисија сматра да овај пројекат није у јавном интересу општине Ражањ. Прошле године конкурисано је са истим пројектом који је одбијен, а недостаци који су наведени у прошлом пројекту нису у међувремену исправљени.

1. Мултикултура Србије, Мала Врбница бб, код Крушевца, 37233 Велика Врбница.

Комисија није прихватила овај пројекат јер је мишљења, заснованог на законским одредбама, да је тема пројекта неизводљива с обзиром да инвалиди рада немају право на рад. Самим тим тема пројекта није у јавном интересу грађана општине Ражањ.

1. ДОО „ РЕОРГАНИЗАЦИЈА“ НИШ, УЛ: Наде Томић бр.21, 18000 Ниш.

Пројекат није подржан из више разлога. Подносилац пријаве није приказао своје искуство у спровођењу сличних или било каквих пројеката што комисију доводи у сумњу у могућност остваривања циљева овог пројекта.

1. Лела Грујић ПР Радња за производњу телевизијског програма Агро Југ Медиа Ниш, Паси Пољана, ул. Геце Кона бб, 18106 Ниш.

Комисија није подржала овај пројекат из више разлога. У опису значаја пројекта није конкретно наведена општина Ражањ већ седам управних округа. Осим тога подносилац пријаве је навео да ће медијски садржај емитовати на РТВ Куршумлија која је врло слабо доступна грађанима општине Ражањ и самим тим није у јавном интересу грађана општине Ражањ. Резултати пројекта нису добро дефинисани и нису усклађени са циљевима пројекта.

1. РТВ „Belle amie“ ДОО, Трг краља Милана 6-8, 18000 Ниш.

Комисија није подржала овај пројекат из више разлога. Као назив пројекта наведено је „Ко је ко у Ражњу“ а као циљ промоција потенцијала општине Ражањ и подстицај младих да остану у Ражњу што апсолутно није у складу једно с другим. На другој страни циљне групе су неусклађене са темом пројекта па су као циљна група наведени сами чланови пројектног тима што никако не може бити у јавном интересу општине Ражањ.

1. Народне новине ДОО Ниш, Генерала Боже Јанковића 9, 18000 Ниш.

Комисија је одлучила да не подржи овај пројекат. Примарна циљна група је лоше дефинисанајер њу не могу да чине чланови пројектног тима. Иако се пројекат бави економијом у циљним групама нису наведени привредници, инвеститори и остали којима овај пројекат треба да буде намењен како ни сами грађани општине јер нису наведени као примарна циљна група. Комисија због наведеног сматра да пројекат није у јавном интересу општине Ражањ.

1. „DM VISION MEDIA“ ДОО Београд- Стари град, Дубровачка 3, 11158 Београд.

Комисија одбија суфинансирање овог пројекта зато што је као медиј наведен портал у обрасцу пријаве а у оквиру броја и врсте наведена публикација и у штампаном издању. Није наведен прецизан број планираних медијских садржаја, значај пројекта није добро описан као ни циљ пројекта. Пројектна документација попуњена је ручно што није у складу са добром праксом. Пријава пројекта је непрофесионално одрађена, нема доказа о искуству подносиоца пројекта као и о одрживости истог, нису достављене кратке биографије кључних учесника у пројекту, што је један од приоритета јавног позива. Комисија је оценила да овај пројекат не задовољава јавни интерес грађана општине Ражањ.

Комисија је једногласно донела предлог о расподели средстава.

Имајући у виду напред наведено, одлучено је као у члану I и II овог решења.

*ПОУКА О ПРАВНОМ СРЕДСТВУ:*

Ово решење је коначно и против

њега се може покренути управни спор.

Решење доставити:

* учесницима конкурса;
* архиви.

Председник општине Ражањ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Добрица Стојковић*